NARIADENIE KOMISIE (ES) č. 1354/2005
zo 17. augusta 2005,
ktorým mení a dopĺňa nariadenie Rady (ES) č. 131/2004 o určitých reštriktívnych opatreniach voči Sudánu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 131/2004 o určitých reštriktívnych opatreniach voči Sudánu (1), najmä na jeho článok 7,
keďže:
(1)
V prílohe k nariadeniu (ES) č. 131/2004 je uvedený zoznam príslušných orgánov, ktorým sú udelené špecifické funkcie spojené s vykonávaním tohto nariadenia.
(2)
Belgicko, Litva, Maďarsko, Holandsko a Švédsko požiadali, aby boli úplné adresy ich príslušných orgánov zmenené a doplnené,
PRIJALA TOTO NARIADENIE:
Článok 1
Príloha k nariadeniu (ES) č. 131/2004 sa mení a dopĺňa tak, ako je stanovené v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. augusta 2005